
 REPUBLIKA HRVATSKA
 VARAŽDINSKA ŽUPANIJA
Upravni odjel za gospodarstvo
i europske poslove
Povjerenstvo za provedbu natječaja
Varaždin, 28. kolovoza 2026.g.
	
	Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18., 96/18.,112/19.,17/25.) Varaždinska županija, Upravni odjel za gospodarstvo i europske poslove, raspisao je javni natječaj objavljen u Narodnim novinama broj 95. od  28. kolovoza 2026. g. za prijam u službu: 

· vježbenika  sa završenim sveučilišnim prijediplomskim studijem ili stručnim prijediplomskim studijem ili stručnim kratkim studijem  upravne struke – 1 izvršitelj na određeno vrijeme od 12 mjeseci

Riječi i pojmovi koji imaju rodno značenje korišteni u ovim uputama i obavijestima odnose se jednako na muški i ženski spol, bez obzira na to jesu li korišteni u muškom ili ženskom rodu.

UPUTE I OBAVIJESTI KANDIDATIMA

1.OPIS POSLOVA KOJE ĆE VJEŽBENIK  OBAVLJATI U TIJEKU VJEŽBENIČKE PRAKSE

	Zadatak 1:                                                                                                                         60%
· sudjelovanje  u upravnim postupcima s iz područja obrtništva:
-upisi obrta u Obrtni registar te upisi promjena u Obrtnom registru, 
-izdavanje odobrenja za obavljanje domaće radinosti i sporednog zanimanja,
-upisi u Obrtni registar pravnih osoba koje obavljaju djelatnost na obrtnički način,
·  sudjelovanje u  upravnim postupcima iz područja ugostiteljstva:
-utvrđivanje ispunjavanja minimalnih uvjeta ugostiteljskih objekata koji se ne kategoriziraju,
-izdavanje odobrenja za pružanje ugostiteljskih usluga u domaćinstvu i na OPG-u,
-utvrđivanje ispunjavanja minimalnih uvjeta i uvjeta za kategoriju ugostiteljskih objekata,
-izdavanje rješenja o odjavi/prestanku obavljanja ugostiteljske djelatnosti
· sudjelovanje u upravnim stvarima iz područja trgovine:
           -utvrđivanje ispunjavanja minimalnih tehničkih i drugih uvjeta za obavljanje      
           djelatnosti trgovine.



	Zadatak 2:                                                                                                                         20%
•	sudjelovanje  u upravnim stvarima iz  područja prometa:
-	izdavanje znaka pristupačnosti,
-	izdavanje prijave prijevoza za vlastite potrebe tereta/osoba u unutarnjem 
            cestovnom prometu,
-	izdavanje licencije za obavljanje javnog prijevoza tereta/ putnika u unutarnjem           
           cestovnom prometu,
-	izdavanje licencije za obavljanje posebnih oblika prijevoza putnika u unutarnjem 
           cestovnom prometu,
-	izdavanje licencije za autotaksi prijevoz,
-	izdavanje licencija za obavljanje agencijske djelatnosti u cestovnom prijevozu,                                                              
-	izdavanje licencija za obavljanje djelatnosti pružanja kolodvorskih usluga na 
           autobusnim i teretnim kolodvorima,
 



	Zadatak 3:                                                                                                                        20% 

· vođenje i ažuriranje propisanih upisnika i evidencija:
· Obrtni registar,
· upisnici iz područja ugostiteljstva,
· upisnici iz područja prometa,
· upisnik turističkih vodiča,
· izdavanje izvadaka, potvrda te uvjerenja iz službenih evidencija,
· izdavanje EU potvrda za obrtnike,
· izdavanje prethodnih suglasnosti za prometnu signalizaciju,





2.PODACI O PLAĆI

Vježbenik za vrijeme vježbeničkog staža ima pravo na 85% plaće poslova radnog mjesta najniže složenosti njegove stručne spreme.
Plaću čini umnožak koeficijenta složenosti poslova radnog mjesta za koje se vježbenik osposobljava i osnovice za izračun plaće, uvećan za 0,5% za svaku navršenu godinu radnog staža.
Koeficijent složenosti poslova  radnog mjesta višeg referenta je 1,95 uz osnovicu za izračun plaće u iznosu od 872,00 eura bruto.
Dodatak na radni staž izračunava se tako da se umnožak osnovice i  koeficijenta radnog mjesta pomnoži sa 0,5% za svaku navršenu godinu radnog staža.

3.TESTIRANJE KANDIDATA

Pravni i drugi izvori za pripremanje kandidata za testiranje:

Pitanja kojima se testira provjera znanja i sposobnosti bitnih za obavljanje poslova  za koje je raspisan natječaj  i za koje će se vježbenik osposobljavati temelje se na sljedećim propisima:

1.  Zakon o obrtu („Narodne novine“ broj 143/13., 127/19.,41/20.)
2.  Zakon o ugostiteljskoj djelatnosti  („Narodne novine“ broj 85/15.,121/16.,99/18.,25/19.,98/19.,32/20.,42/20.,126/21.,152/24.)
3.   Zakon o općem upravnom postupku („Narodne novine“ broj 47/09., 110/21.) 
4. Zakon o trgovini (»Narodne novine«, br. 87/08., 96/08., 116/08., 76/09., 114/11., 68/13., 30/14., 32/19., 98/19., 32/20. , 33/23. i 59/26)
5.  Zakon o prijevozu u cestovnom prometu (»Narodne novine«, br. 41/18., 98/19., 30/21., 89/21. − Odluka i Rješenje Ustavnog suda Republike Hrvatske, 114/22. , 136/24. i 77/26)
6.    Uredba o uredskom poslovanju („Narodne novine“ broj 75/21.)


Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja. 

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera traje 60 minuta.
Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija:
· razgovarati s ostalim kandidatima
niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Na pisanoj provjeri znanja kandidatima se dodjeljuje od 1 do 10 bodova.
Intervju se provodi samo s kandidatima koji su ostvarili najmanje 50% bodova  na pisanoj provjeri.
Rezultati intervjua boduju se na isti način kao i pisana provjera  i to od 1 do 10 bodova. 
Kandidati koji su pristupili  testiranju imaju pravo uvida u rezultate provedenog postupka.
Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrati će se da je osoba odustala od prijma u službu. 


Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Varaždinske županije, najkasnije pet dana prije održavanja provjere.

